recursal/SuperWikiNEXT-32B huggingface dataset:
Ice shelf in AntarcticaПредлошка:SHORTDESC:Ice shelf in Antarctica
Слика која прикажува ледени гребени на Антарктичкиот полуостров.Ледените полици на полуостровот Антарктик
 **Мјулер леден гребен (Антарктик)** , познат и како *Леден гребен Милер* според оригиналниот германски правопис на презимето *Милер*, (67°15′S 66°52′W﻿ / ﻿67.250° ЈГШ; 66.867° ЗГД﻿ / -67.250; -66.867Координати: 67°15′S 66°52′W﻿ / ﻿67.250° ЈГШ; 66.867° ЗГД﻿ / -67.250; -66.867) бил леден гребен кој лежел југозападно од Хук Поинт југозападно Фјордот Лалеманд, Полуостровот Ароусмит, Брегот на Лубе. Него го негувале Ледникот Брукнер и Ледникот Антевс.

Се срушил „неодамна" (на крајот на март 2008 година).

Името е дадено од Обединетото Кралство Антарктик- Комитет за имиња на места (Велика Британија-АПЦ) во 1981 година во спомен на Фриц Мулер (1926–80), швајцарски глациолог, којистражувал во Швајцарија, Гренланд, Канадскиот Арктик и Хималаите.

Наводи
------

1. ↑  Muller Ice Shelf
Човечки неокортикален пирамидален неврон обоен по методот на Голџи. Се забележуваат многубројните дендрити кои излегуваат од невроцитот.
**Неврон** или **нервна** **клетка** — основна единица во градбата на нервниот систем. За разлика од другите клетки во телото, невроните се одликуваат со надразливост, осетливост и спроводливост. Овие одлики се во согласност со нивната специфична функција. Друга одлика што ја прави нервната клетка различна од другите е тоа што таа нема способност за делба, туку таа постојано расте и се развива во текот на животот на поединецот. Особено штетно дејство врз невроните покажуваат никотинот, дрогата и алкохолот.

Секој неврон се состои од:

* Тело на нервната клетка или невроцит
* Дендрити
* Нервни влакна или аксони (неурит-и)
* Шванова клетка,која лачи миелинска обвивка
* Везикули
* Неврофибрили
* Нислови телца
* Пигментни гранули.

Поделба на невроните
--------------------

Невроните се делат според неколку критериуми:

* Според тоа какво е телото на невронот,има *ѕвездести*,*пирамидални* или *вретенести* неврони
* Според тоа од колку дендрити и неврити се состојат,има *мултиполарни* (со повеќе дендрити и еден неврит), *биполарни* (со два неврити и без дендрити) и *униполарни* (со еден неврит) неврони
* Според тоа од каде до каде ги пренесуваат нервните импулси, има *чувствителни* (од рецепторите до ’рбетниот или черепниот мозок), *интерневрони* (од ’рбетен до черепен мозок и обратно) и *моторни* (од ’рбетниот или черепниот мозок до ефекторите) неврони.

Функција на невроните
---------------------

Основна функција на невроните е спроведување на нервниот импулс низ телото.

### Создавање и спроведување нервен импулс

За да постои нервен импулс,невронот треба да е надразнет, т.е. на него треба да дејствува одреден нервен стимул. Така,кога тој е во мирување (отсуство на дразба), поларитетот на мембраната на невронот останува таква каква што е, односно однадвор е електропозитивна, а одвнатре е електронегативна. Оваа состојба на нервната клетка се означува како мембрански потенцијал, т.е. состојба во која мембраната на невронот е *поларизирана*.
Кога нервната клетка прима нервен стимул, нејзината мембрана станува пропуслива за натриумот навнатре, а тогаш калиумот е поттикнат да излегува од цитоплазмата во вонклеточната течност, преку каналите за транспорт на јони кои ги содржи самата мембрана. Ова движење на јоните предизвикува *деполаризација* на мембраната, т.е. таа однадвор сега е електронегативна,а одвнатре електропозитивна. Потенцијалната разлика што се создава е причина за менување на мембранскиот потенцијал во дејствен потенцијал, т.е. потенцијал на дејствување. Тој како бран на деполаризација (*нервен импулс*) се *движи* долж невронот.
Со завршувањето на нервната стимулација, мембраната на клетката се реполаризира, односно се враќа во мирување.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85091153
* GND: 4041649-5
* BNF: cb119402723 (податоци)
* NDL: 00568659
* NKC: ph134939

 |

 |
**Малниц** (германски: *Mallnitz*, од слов. *Малиница*) — општина во округот Шпитал на Драва од сојузната покраина Корушка, Австрија.

Географија
----------

Сретселото на Малниц.
Сместен е во висодолината на венецот Високи Таури кој се протега на југ до Оберфелах (Горна Бела) долж реката Мел и ја двои Анкогелската Група на исток од Голдбершката на запад. На север е главниот алпски срт кој ја исцртува границата помеѓу покраините Корушка и Салцбург. Кај Малниц е и јужниот влез на железничкиот Таурски тунел.

Општината Малниц се состои од две села: Малниц и Дезен. Северните делови влегуваат на територијата на Националниот парк Високи Таури.

Историја
--------

Веќе во бронзено време во околината на Малниц постоел трговски пат за мазги кој минувал низ планинските превои до Гаштајнската Долина на север. Познато е дека околу 400 г. п.н.е. низ областа минувале Келтите. На почетокот на I век подрачјето било припоено кон римската провинција Норик (15 г. п.н.е.), а патеките биле преуредени во римски пат. Веројатно првата населба долж патот се појавила со доселувањето на Словените во Источните Алпи од VII век, но месноста *Малиница* се споменува дури во 1299 г. На оваа територија биле поседите на замокот Фалкенштајн во владение на грофовите на Горица со седиште во Лиенц. 

Во средновековието, Малниц имал стратешко значење како испостава на трговскиот пат за Салцбург, особено при превозот на сол и злато ископани од Високите Таури. Денешната општина настанала во 1895 г. со одвојување на територија од Оберфелах. Месното стопанство доживеало подем со изградбата на Таурскиот тунел (1901-1907) и пуштањето на Таурската железница во 1909 г. Од 1920 г. низ тунелот почнал да сообраќа и товарен воз за автомобили до станицата Малниц–Оберфелах.

Збратимени градови
------------------

Малниц е збратимен со следново место:

* Германија Витен, Германија, од 1979 г.

Наводи
------

1. ↑  „Dauersiedlungsraum der Gemeinden Politischen Bezirke und Bundesländer - Gebietsstand 1.1.2018". Статистика Австрија. Посетено на 10 март 2019.
2. ↑  „Einwohnerzahl 1.1.2018 nach Gemeinden mit Status, Gebietsstand 1.1.2018". Статистика Австрија. Посетено на 9 март 2019.

Надворешни врски
----------------

|  |  |
| --- | --- |
| Ризница | „Малниц" на Ризницата ? |

* Официјално мрежно место на Малниц (германски)
* Планинарско село Малниц (германски)
* 20618 - Малниц — податоци за општината, Статистика Австрија (германски)

|  |  |  |  |  |
| --- | --- | --- | --- | --- |
| 

| * п
* р
* у
Општини во округот Шпитал на Драва |
| --- |
|  |
| 
* Бад Клајнкирххајм
* Балдрамсдорф
* Берг во Драутал
* Вајсензе
* Винклерн
* Гминд
* Грајфенбург
* Гроскирххајм
* Делах во Драутал
* Захсенбург
* Зебоден
* Иршен
* Клеблах-Линд
* Кремс
* Лендорф
* Лурнфелд
* Малниц
* Малта
* Мерчах
* Милдорф
* Милштат
* Обердраубург
* Оберфелах
* Радентајн
* Рајсек
* Рангерсдорф
* Ренвег на Качберг
* Требезинг
* Флатах
* Хајлигенблут
* **Шпитал на Драва**
* Штајнфелд
* Штал

 | Округот Шпитал на Драва во рамките на Корушка |

 |
Изглед на Месечината за време на перигеј и апогеј. Во астрономијата, **месечева единица** (месечево растојание LD, месечево растојание) е единица мерка за просечното растојание меѓу Земјата и Месечината и изнесува 384.400 километри. Моменталното растојание зависи од положбата на Месечината во својата орбита (месечев перигеј: 363.104 км; месечев апогеј: 405.696 км).

Во просек, сончевата светлина одбиена од Месечината, пристига до Земјата за 1.25 секунди. Точната оддалеченост на Месечината се мери со помош на времето кое е потребно светлината емитирана од LIDAR станица на Земјата, да се одбие од ретрорефлекторите поставени на Месечината и да пристигне назад. Со оваа метода е утврдено дека Месечината спирално се оддалечува од Земјата за 3.8 сантиметри секоја година.

Месечевата единица се користи за изразување на оддалеченоста на помали објекти Архивирано на 9 април 2017 г. (астероиди, комети, вселенски летала) кои се наоѓаат меѓу Земјата и орбитата на Месечината.

Наводи
------

1. ↑  NASA Staff (10 мај 2011). „"Истражување на Сончевиот Систем - факти за Месечината". NASA. Архивирано од изворникот на 2014-02-10. Посетено на 7 ноември 2011.
2. ↑  Britt Scharringhausen (мај 2002). „Се оддалечува ли Месечината од Земјата?". Посетено на 7 март 2013.
**Островица** — планински венец во југоисточна Албанија. Планината има една долга верига која содржи многу врвови високи над 2.000 метри надморска височина, највисокиот врв е на 2.383 метри. Веригата е покриена со песок, а кај врвовите е многу каменесто.

Географија
----------

Планината се наоѓа во југоисточна Албанија, меѓу реките Осум и Девол кои се притоки на реката Семан која влегува во Јадранското Море северно од градот Валона. Регионот околу планината е многу изолиран и содржи многу кањони и клисури и други планински врвови како Томорица 2.416 метри. Најголемото населено место близу планината е Чоровода на запад.
**Недим Ремили** (роден на 18 јули 1995

, во Кретеј) е француски ракометар кој настапува за Париз Сен Жермен и француската репрезентација.

Животопис
---------

Ремили е роден во Кретеј, комуна во југоисточните предградија на Париз. Неговиот татко, Камел Ремили, ја одиграл целата своја кариера за Кретеј и ја освоил ЛНХ 1 со нив во 1989 година.

Кога Недим наполнил 10 години, почнал да игра ракомет во клубот каде што играл неговиот татко, СД Кретеј (Спортско друштво Кретеј), и каде што во тоа време бил член на одборот. Ремили покажал многу квалитети додека бил во академијата на СД Кретеј и достигнал висина од 1,95 метра на возраст од 16 години. Ремили го имал своето деби за првиот тим на СД Кретеј на 12 октомври 2012 година, на возраст од 17 години, на натпреварот против СД Динкерк. Во текот на истата година, Кретеј бил префрлен во лигата Д2, втора лига на Франција. И покрај интересот на некои од најголемите клубови во францускиот ракомет, Ремили го потпиша својот прв професионален договор во 2013 година со СД Кретеј.

Следната сезона (2013-14), во лигата Д2, Ремили станал клучен играч во тимот на СД Кретеј и им помогнал да се вратат во ЛНХ 1. Ремили бил повикан на националниот француски младински тим за Светското првенство за јуниори во јуни 2015 година, но повредата на рамото го натерала да го гледа првенството дома, а Франција станала светски шампион.

Во сезоната 2015-16, Ремили играл неверојатно за СД Кретеј, што му донело повик во Ол-старскиот натпревар и во репрезентацијата на Франција за Европското првенство во 2016 година.

Поединечни награди
------------------

* Ол-стар Десен бек на Светското првенство: 2017

Наводи
------

1. ↑  „European Handball Federation - Nedim Remili / Player" (англиски). Посетено на 2018-02-08.[*мртва врска*]
2. ↑  HILDWEIN, Yann. „Le grand espoir français Nedim Remili vers le PSG". *L'Equipe.fr* (француски). Посетено на 2017-01-13.
3. ↑  willcouvreur (2016-01-15). „Nedim Remili : L'étoile montante". Посетено на 2017-01-13.
4. ↑  „France 2017 All-star Team". IHF. 29 January 2017. Архивирано од изворникот на 2019-01-21. Посетено на 29 January 2017.
**Мирче Најденов Георгиев** познат и како **Мирчо Најдов** и **Свеќарчето**, — македонски револуционер, учесник во македонското револуционерно движење, член и прилепски војвода на Македонската револуционерна организација.

Животопис
---------

Мирче Најденов е роден во 1878 година во селото Мажучиште, Прилепско, тогаш во рамките на Отоманското Царство. Татко му Најдо бил ајдутин, четник во четата на Спиро Црнев. Мирче Најденов станал член на ВМОРО, и во текот на 1904 година, влегол во четата на велешкиот војвода Стефан Димитров. Во 1905 година, се префрла во прилепската чета на Георги Ацев. По смртта на Ацев, на 25 јуни 1906 година, Мирче Најденов станува прилепски околијски војвода. Прилепските чети на Најденов и Ѓоре Спирков земаат учество во Битката на Ножот на 14 јули 1907 година.

По избувнувањето на Првата балканската војна во 1912 година, Мирче станува доброволец во Македонско-одринските доброволни чети и служи во четата на Крсто Гермов, а подоцна во деветтата велешка дружина. Ранет е на 7 ноември 1912 година. Носител е на орден „За храброст" IV степен. Во текот на Првата светска војна, служи во Петтиот македонски полк на Единаесеттата македонска дивизија на бугарската армија, а потоа и во составот на Тане Николов во Моравската военоинспекциска област. Тешко е ранет кај селото Обртинца, Поморавје, и умира на пат за болницата во Ниш.

* Четите на Тане Николов, Мирче Најденов и Ѓоре Спирков пред битката на Ножот, јули 1907 годинаЧетите на Тане Николов, Мирче Најденов и Ѓоре Спирков пред битката на Ножот, јули 1907 година
* Прилепските војводи за време на младотурската револуција во Битола. Од лево: Кочо Хаџиманов, Иван Смичков, Тане Николов и Мирче Најденов.Прилепските војводи за време на младотурската револуција во Битола. Од лево: Кочо Хаџиманов, Иван Смичков, Тане Николов и Мирче Најденов.
* Мирче Најденов, Тане Николов и Ѓоре СпирковМирче Најденов, Тане Николов и Ѓоре Спирков

Наводи
------

1. ↑  Николов, Борис. ВМОРО - псевдоними и шифри 1893-1934, Звезди, 1999, стр. 85.
2. ↑  Според други извори е роден во 1881 г. во селото Мало Коњари.
3. ↑  Николов, Борис Й. Вътрешна македоно-одринска революционна организация. Войводи и ръководители (1893-1934), Софија, 2001, стр. 112
4. ↑  „Македоно-одринското опълчение 1912-1913 г. Личен състав", Главно управление на архивите, 2006, стр. 477.
5. ↑  Македонски научен институт
Пешачката формација со познатата Болеславскиева дупка
**Пешачка структура** е шаховски поим со кој се означува распоредот на пешаците на шаховската табла. Бидејќи пешаците се најмалку подвижни од сите борбени единици во шахот, пешачката структура е релативно статична и нејзиниот карактер најмногу е условен од стратешката природа на позицијата.

Главни размислувања
-------------------

|  |
| --- |
| Портал  **·**  Историја |
| Основи |
| 
Фигури  **·**  Табла  **·**  Правила
Стратегија  **·**  Тактика  **·**  Запис |
| Теорија |
| 
Отворање  **·**  Средишница
Завршница  **·**  Мат
Пешачка структура  **·**  Принуден потег
Темпо  **·**  Опозиција |
| Натпреварувања |
| 
Олимпијада
Вајк ан Зее  **·**  Линарес  **·**  М-Тел Мастерс
Дортмунд  **·**  Нанѓинг |
| Организации |
| 
ФИДЕ  **·**  ПША |
| Списоци |
| 
Поими  **·**  Книги  **·**  Партии
Отворања  **·**  Силни турнири |
| Кутијава: * преглед
* разговор
* уреди
 |

Слабостите во пешачката структура, како што се изолираните, двојните или заостанатите пешаци, како и пешачките дупки, често имаат влијание врз понатамошниот тек на партијата. Затоа, потребно е особено внимание, што треба да овозможи нивно избегнување (но има иисклучоци, како на пример *Болеславскиевата дупка*) и евентуално создавање на прооден пешак. Врз основа на овие структурни слабости, не е можно да се направи поделба на пешачките структури на добри или на лоши. Тоа зависи од карактерот на позицијата и распоредот на фигурите. И покрај тоа, пешачките формации влијаат на стратегијата на игра на шахистите до таа мера, што позицијата не мора да настанува од некое од вообичаените отворања. Симетричните пешачки структури, со врв, кој го најчесто го сочинуваат е- или d-пешаците имаат измамничка симетрија, бидејќи постојат разлики во нивните внатрешни одлики, како што се склоноста на кралевите за рокада на кралското крило.

Една пешачка структура често може да се трансформира во друга. Трансформацијата мора да се анализира внимателно, бидејќи истата може да предизвика промени и во стратегијата.

Поврзано
--------

* Изолиран пешак
* Двојни пешаци
* Заостанат пешак
* Прооден пешак
* Верижни пешаци
* Еж (шах)
* Шаховска стратегија

Корисна литература
------------------

* *Pawn Structure Chess*, Andrew Soltis, David McKay Company 1995.ISBN 0-8129-2529-7
* M. Yudovich. *Garri Kasparov*, Raduga Publishers 1988. ISBN 5-05-001722-X.
* *The Development of Chess Style*, Max Euwe, David McKay Company 1968. ISBN 0-679-14045-X.
* *Pawn Power in Chess*, Hans Kmoch, 1959. 1990 Dover edition: ISBN 0-486-26486-6 (има повеќе изданија).
**Недим Човиќ** (роден на 27 мај 1988 година во Сараево) ― босанскохерцеговски поранешен спринтер. Од 2010 година, тој држи национални рекорди на 100 метри, 200 метри и штафетата 4 × 100 метри. Дополнително, тој ја претставувал својата земја на Европското првенство во атлетика во 2010 година, како и четири изданија на Европскиот куп и Европските тимски првенства помеѓу 2006 и 2010 година, каде што успеал да заврши неколку подиуми.

Од 2019 година, тој работел како кондициски тренер на фудбалскиот клуб Железничар Сараево.

Најдобри лични резултати
------------------------

**Надвор**

* 100 метри - 10,42 (+0,2 м/с, Велење 2010)
* 200 метри - 21,05 (+0,9 м/с, Сараево 2010)

**Во затворен простор**

* 60 метри - 6,98 (Атина 2008)

Наводи
------

1. ↑  „Nedim Čović postavio državni rekord na 200 m" (босански). Посетено на 11 септември 2021.
2. ↑  „IAAF profile". Светска атлетика. Посетено на 11 септември 2021.
3. ↑  „Gušo: U početku nisam bio zadovoljan fizičkom spremom golmana" (босански). Oslobođenje. 10 февруари 2019. Посетено на 11 септември 2021.

Надворешни врски
----------------

* Профил на Недим Човиќ на Светска атлетика (Меѓународното атлетско здружение)
**Недвижноста** е "сопственост која се состои од земјиште и згради на неа, заедно со неговите природни ресурси како што се култури, минерали или вода, недвижен имот од ваква природа, интерес што е доделен на овој (и) предмет на недвижен имот, (поопшто) згради или домување воопшто. Исто така: бизнисот на недвижен имот, професијата за купување, продавање или изнајмување земјиште, згради или домување."
Тоа е правен термин кој се користи во јурисдикции чиј правен систем е изведен од англиското обичајно право, како што се Индија, Велика Британија, САД, Канада, Пакистан, Австралија и Нов Зеланд.

Наводи
------

1. ↑  "Real estate": Oxford English Dictionary online: Retrieved September 18, 2011

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
„***Музика***" ― расказ на Русинот Владимир Набоков од Соединетите Држави, првично објавен на руски во 1932 година.

Приказна
--------

Приказната користи раскажување во трето лице и ја раскажува приказната за Виктор, самосвесен човек за кого „музиката што не ја знаел... може да се спореди со шармот на разговор на чуден јазик". Кога Виктор пристигнува на забава, ги затекнува другите гости како со различен степен на ангажираност слушаат човек по име Волф како свири на пијано. Бидејќи Виктор не ја знае песната што се пушта, тој губи интерес. На забавата ѝ фаќа поглед на поранешната сопруга, но не може да ја погледне. Тој жали поради фактот што сега мора да ја „почне одново" долгата задача да ја заборави (во сеќавање наназад, се открива дека таа го оставила за друг, кој може да е или не на забавата). Во текот на целата приказна, Виктор ја гледа музиката како структура што го доведува во непријатна ситуација со неговата поранешна сопруга; му се чинела како „тесна зандана" додека не завршила, со што и даде можност на поранешната сопруга да замине, што таа и го прави. Виктор тогаш сфаќа дека музиката не била зандана, туку всушност „неверојатно блаженство, волшебна стаклена купола што го прегрнала и затворила него и неа", и која му овозможила „да го дише истиот воздух како таа". Откако таа ќе замине, друг од посетителите на забавата му коментира на Виктор дека изгледал имун на музиката и дека не мисли дека такво нешто е возможно. Неговата безумност се открива кога Виктор го прашува што е свирено и тој не може да каже дали е тоа Кројцеровата соната на Бетовен или прилично лесното дело на Текла Бадарзевска-Барановска, Моминска молитва.

Коментари
---------

Приказната содржи неколку примери за фасцинацијата на Набоков со одбињавата во огледало и двојниците, иако тие немаат никаква тематска важност. Тој ни го дава одразот на Виктор во огледало кој ја исправа одбиената вратоврска, како и рацете на Волф одбиени „во лакираните длабочини на отворениот капак на типките... вклучени во сенишната, сложена, дури и донекаде кловнистичка мимикрија".

Наводи
------

1. ↑  Nabokov, Vladimir (2008). *The Stories of Vladimir Nabokov*. Vintage Books. стр. 332.
2. ↑  Nabokov, Vladimir (2008). *The Stories of Vladimir Nabokov*. Vintage Books. стр. 336.
3. ↑  Nabokov, Vladimir (2008). *The Stories of Vladimir Nabokov*. Vintage Books. стр. 332.
Предлошка:Владимир Набоков
Стар модел на месорезник.
**Месорезник** или **машина за нарежување** — алатка што се користи во месарниците и продавниците за сувомесни производи за нарежување месо, колбаси, кашкавал, сирења и други сувомесни производи. Во споредба со обичен нож, употребата на месорезникот бара помалку напор и особено е битно што ја одржува текстурата на храната понепроменета. Општо земено, месорезниците може лесно да се дотераат за да се сечат резанки со различна дебелина. Постарите модели на месорезници вообичаено користеле курбла, додека поновите обично користат електромотор. Додека месорезникот традиционално е комерцијален апарат, на пазарот се продаваат и верзии за домашна употреба.

Поврзано
--------

* Јајцерез

Наводи
------

1. ↑  „Best Meat Slicer". *Tastyslicing.com*. 25 June 2020. Архивирано од изворникот на 2023-01-29. Посетено на 2023-02-22.
2. ↑  „Vintage Hand-cranked Meat Slicers Popular Among 'Green' Chefs and Restaurants". Emiliomiti LLC. Архивирано од изворникот на 2008-09-07. Посетено на 2008-10-05.
3. ↑  Chu, Louisa. „Ultimate Boy Toy Meat slicers come out from behind the butcher counter". Chow. Архивирано од изворникот на 2011-05-19. Посетено на 2008-10-05.
4. ↑  Australia, Brice. „Meat Slicer". Brice. Посетено на 2020-03-04.
**Недоразбирање** е филм во режија на Грегор Николас. Главните улоги ги толкуваат: Раде Шербеџија, Александра Вујчиќ, Џулијан Аранга, Мартин Цокас итн.

Содржина
--------

Иван е бегалец од Хрватска кој живее во Оукленд, Нов Зеланд. Неговата ќерка Нина, и покрај острите забелешки од страна на татко ѝ, сака да го живее животот на свој начин. Таа работи во еден ресторан каде што Еди, нејзиното момче, работи како готвач. За пари, таа се согласува да стапи во лажен брак со еден Кинез, кој исто така, е вработен во ресторанот.

Наводи
------

1. ↑  „Недоразбирање", *Антена*, број 884, 5.6.2015, стр. 16.
2. ↑  „Недоразбирање", *Антена*, број 870, 25.2.2015, стр. 27.
**Нежилово** — топоним со којшто се именувани следниве села во Македонија:

* Нежилово (Велешко);
* Нежилово (Кратовско).

Според научните истражувања по топономастика, името Нежилово потекнува од личното име *Нежил*: *Нежа* кое што пак доаѓа како прекар (хипокористица) од името *Негослав*, *Негомир*. Овие лични имиња со скратената форма Нежо, Нежа во Македонија се среќаваат во пишаните извори од XV и XVI век. Сепак, постои веројатност топонимот Нежилово да потекнува и од одредена местоположба, појава или растенија во природата, со оглед на фактот што двете села се наоѓаат на многу слична местоположба во високи и тешкопристапни планински предели.

Наводи
------

1. ↑  Иванова, Олга (2014). *Речник на имињата на населените места во Македонија*. Скопје: Институт за македонски јазик „Крсте Мисирков". стр. 108.

|  |  |
| --- | --- |
|  | *Оваа појаснителна страница содржи список на статии за разни места со едно исто име.* |
Пештера Ѓатло is located in Босна и ХерцеговинаПештера ЃатлоПештера Ѓатлоclass=notpageimage| Пештера Ѓатло на карта на Босна и Херцеговина
**Пештера Ѓатло** е пештера која се наоѓа на Коритска висорамнина, под врвот Кобиља глава, Општина Гацко, Република Српска, БиХ. Пештерата Ѓатло претставува подземен објект со најразгранети канали во Република Српска кои се развиени во три нивоа. Каналите се фосилни остатоци од некогашен воден тек. Должината на пештерата е 1.970 метри. Пештерата Ѓатло е под заштита на Републичкиот завод за заштита на културно историското и природното наследство на Република Српска од 2013 година како споменик на природата.

Особености
----------

Пештерата се состои од повеќе канали развиени во различни нивоа кои се меѓусебно споени со вертикални канали. Се издвојуваат: Главен канал или Канал на Антонијо Лазиќ, Скриен канал, I канал со исушени бигрени кади, II канал со бигрени кади, Канал на исушена подземна риека, III канал со бигрени кади, Австриски канал, Централна вертикала и Вертикала на перспектива. Вкупна должина на пештерските канали изнесува 1 970 метриа а вертикалната разлика помеѓу влезот и најниската точка изнесува 111 метри.

Ѓатло е карактеристичен по голем број на бигрени кади, како и акумулативни форми во Каналот на исушената подземна река кој е најдолг канал во целиот систем.

Поврзано
--------

* Пештери во Република Српска
* Републички завод за заштита на културно историско и природно наследство на Република Српска

Галерија
--------

* 
* 
* 
* 
* 
* 
* 
* 
* 
*

Надворешни врски
----------------

* Завод за заштиту културно историјског и природног насљеђа Републике Српске: Заштита спелеолошких објеката Републике Српске

Наводи
------

1. ↑  Републички завод за заштиту културно историјског и природног насљеђа Републике Српске: Одлука о заштити.
2. ↑  „Републички завод за заштиту културно историјског и природног насљеђа Републике Српске: Заштита природног насљеђа". Архивирано од изворникот на 2019-10-16. Посетено на 2019-12-13.
**Недељко Чабриновиќ** 18 февруари 1895 година, Сараево - 20 јануари 1916, Терезијенштат), бил член на Млада Босна и учесник во атентатот на австроунгарскиот престолонаследник Франц Фердинанд .

Животопис
---------

Недељко е роден како најстаро дете во семејството. Татко му Васо бил сопственик на кафеана во Сараево и имал девет деца од два брака.
Како печатарски работник учествувал во штрајкот на печатарските работници во 1912 година, по што власта го протерала од Сараево. Работел во печатници во Сремски Карловци, Шид, Трст и Белград.

Под влијание на српските победи во балканските војни, ги прифатил идеите на југословенската револуционерна младина и поединечниот терор како метод на политичка борба. Сараевските членови на напредната национална младина му испратиле во Белград исечок од "Хрватски дневник" од 17 март 1914 година со веста за доаѓањето на австроунгарскиот престолонаследник Франц Фердинанд на воените маневри во Босна. Кога го добил тој исечок, Чабриновиќ се договорил со Гаврило Принцип и Трифко Грабеж за местото и времето на атентатот.

На Видовден 28 јуни 1914 година Чабриновиќ во Сараево низводно од мостот Ќумурија фрлил бомба на автомобилот во кој се возел Франц Фердиндан, но атентатот не успеал. Осуден е како малолетник на 20 години строг затвор. Починал во затворот во Терезијенштат во денешна Чешка Република.

Неговата мајка со останатите деца била одведена во логорот Жегара кај Босанска Крупа. Неговиот татко бил затворен во Требиње до крајот на војната, а бабу му ја обесиле без судење.

Поврзано
--------

* Сараевски атентат
* Млада Босна

Наводи
------

1. 1 2  Беч планирао да затре породице атентатора („Вечерње новости", 17. новембар 2013)
**Македонско-австралиските врски и односи** се воспоставуваат со почетокот на иселувањето на Македонци во Австралија (крајот на XIX в.). Во Мелбурн се формира огранок на МПО (1936), во Перт прво македонско културно здружение „Единство" (1939), мрежа македонски организации (1941–1946), се одржува конференција за нивно обединување во Македонскоавстралиски народен сојуз (1946) и во Мелбурн се формира првата македонска црковна општина во странство (1960). Австралија ја признава РМ на 15 февруари 1994 г. Дипломатски односи се воспоставуваат на 20 октомври 1995 г. Прв вонреден и ополномоштен амбасадор на Австралија во РМ е Ноел Доналд Кембел.

Прв вонреден и ополномоштен амбасадор на РМ во Австралија е Виктор Габер.
**Неда Бакевска Виљалба** (Скопје, 5 октомври 1974

 — Скопје, 20 декември 2015

; во медиумите нејзиното второ презиме погрешно се употребува како „Виллалба") — македонска новинарка и преведувач.

Животопис
---------

Бакевска е родена во Скопје на 5 октомври 1974 година во семејството на македонскиот писател Петре Бакевски. Во Скопје ги завршила основното и средното образование. Дипломирала на Филолошкиот факултет на групата за македонска и јужнословенски книжевности, со англиски и француски јазик и литература. Во 2001 година магистрирала комуникологија на Институтот за политичко-правни студии, одбранувајќи ја тезата насловена: „*Пренесување на значењето на културното наследство на наоѓалиштето „Кокино" преку документарните телевизиски програми*". Во периодот 2001-2002 година била на студиски престој во САД, на програмата за професионален развој на новинари. Од 1998 година работела во книгоиздателството „Култура" а од 2000 година се вработила во телевизијата Телма како новинарка. Бакевска била уредник и преведувач на книжевни дела од англиски јазик. 
Починала во Скопје на 20 декември 2015 година.

Наводи
------

1. ↑  *Почина новинарката Неда Бакевска*
Поглед кон скулптурата
Детал од скулптурата
**Музиканти** или **Свирачи**, по реконструкцијата наречени **Штипски Свирачи** е композиција од четири фигури со висина од по еден метар, поставена на камен постамент од 80 сантиметри во Скопје. Дело е на вајарот Благој Чушков кој во 2002 година го направил по нарачка на тогашните скопски градски власти. Скулптурата била поставена на платото пред Балканска банка на Плоштадот Македонија. Во 2006 година скулптурата била цел на вандализам. Имено двете помали фигури на музичарите од скулптурата исчезнале, а една од нив била оштетена. За време на реконструирањето на кејот „13 ноември" скулптурата била отстранета. Во 2009 година, пред Капитал банка во центарот во Скопје, по неколкугодишна пауза повторно била вратена скулптурата, но овојпат музичарите биле изработени во многу поголема димензија кои „свиреле" на истите инструменти.

Наводи
------

1. ↑  „Исчезнаа двајцата музичари од скулптурата"Музиканти"". Вест. 5/10/2006. Архивирано од изворникот на 2016-03-04. Посетено на 2011-08-26. Проверете ги датумските вредности во: `|date=` (help)
2. ↑  „„Свирачите" на Чушков се вратија, но во поголема димензија". Утрински Весник. 16 април 2009. Посетено на 2011-08-26.

|  |  |
| --- | --- |
| Stub icon | *Оваа статија споменик во Македонија е никулец. Можете да помогнете со тоа што ќе ја проширите.** п
* р
* у
 |
Црквата „Св. Архангел Михаил" во Лесновскиот манастир  
Црквата „Св. Ѓорѓи" во Старо Нагоричане  

**Македонски стил** (познат и како **Вардарски стил** или **Вардарска школа**) — правец во средновековното византиско градителство и уметност односно во црковната архитектура и фрескосликарство, кој настанал на просторот на Македонија (поточно Вардарска Македонија) и денешно Косово кон крајот на XIII и почетокот на XIV век. 

За разлика од претходниот Рашки стил, вардарскиот или македонски стил бил под влијание на палеолошката ренесанса во градителството (архитектурата) и уметноста (фрески и икони), која станала обврзувачка од времето на Стефан Урош II Милутин (1282-1321). Овој уметнички правец започнал да се шири од византиските и македонски уметнички центри Солун, Охрид и Света Гора (Атос) кон северните делови на денешна Македонија и особено во средновековните српски земји во денешно Косово, заради што некои го нарекуваат и *српско-византиски стил*. Во овие предели настанале главните дела на македонскиот стил или македонската школа (наречено во 1916 година од Габриел Милет) од кои најпознати се Лесновскиот манастир, Жеглиговскиот манастир над Матејче, црквата „Св. Ѓорѓи" во Старо Нагоричане, кулминирајќи со манастирот во Грачаница.

Од градбите и фреските на црквите изградени во македонскиот или вардарски стил се одликуваат и истакнуваат раскошот и богатството, што е последица на стопанскиот подем во Рашката држава по возобновувањето на рударството, особено на ископот на сребро, во времето на Стефан Урош I.

Цркви и манастири
-----------------

* Лесновски манастир, Црква „Св. Архангел Михаил" - Лесново
* Жеглиговски манастир (Матејче)
* Црква „Св. Ѓорѓи" - Старо Нагоричане
* Црква „Св. Пантелејмон" - Горно Нерези
* Манастир „Успение на Пресвета Богородица" - Грачаница
* Манастир Студеница

Наводи
------

1. ↑  Gabriel Millet: L’ancien art serbe. Les eglises. de Boccard, Paris 1919
**Николас Мес** (холандски: *Nikolas Maes*; р. 9 април 1986

 во Кортрејк) — поранешен белгиски професионален друмски велосипедист, кој возел професионално во периодот 2007-2020 за екипите Топспорт Вландерен-Меркатор, Етикс-Квик Степ и Лото-Судал. Сега работи како спортски директор за неговата последна професионална екипа, Лото-Судал.

Кариера
-------

Мес ја освоил првата професионална победа во неговата кариера на третата етапа на Вуелта а Бургос на 7 август 1009, додека возел за екипата Топспорт Вландерен-Меркатор.

На 9 септември 2009 било објавено дека ќе се приклучи на Тим РадиоШек за сезоната 2010. Меѓутоа, неговото име не се нашло во составот објавен на 5 октомври 2009. Подоцна потпишал со Квик Степ, освојувајќи го пласманот за млад возач на Трката околу Катар во 2011 и генералниот и бодовниот пласман на Светскиот пристаништен класик 2013 во Холандија.

Достигнувања
------------

2004
3. Национално јуниорско хронометарско првенство
2006
1. Сиркуи де Валони
3. Катекурс
3. Дрејвенкурс Оверејсе
5. Ла Кот Пикард
6. Меѓународен велосипедски трофеј Јонг Мар Мудиг
7. Краен пласман Трка околу Берлин
8. Трка околу Фландрија за млади
8. Шпаркасен Џиро Бохум
9. Ренингелст
2007
3. Дрејвенкурс Оверејсе
6. Вламсе Пејл
9. Ронде ван хет Груне Харт
2008
9. Краен пласман Трка околу Ирска
2009
1. Етапа 3 Вуелта а Бургос
2010
5. Дач Фуд Вали Класик
2011
1.  Пласман за млади возачи Трка околу Катар
10. Краен пласман Тур де Валони
2012
1. Етапа 2b (ТТТ) Тур де л’Ен
2013
1.  Краен пласман Светски пристаништен класик
1.  Бодовен пласман
6. Дварс дор Вландерен
7. Ватенфал Класик
8. Париз-Брисел
2014
4. Хале-Ингоигем
7. Краен пласман Тур де Пикарди
8. Курне-Брисел-Курне
2015
5. Трка околу Келн
9. Дварс дор Вландерен
10. Нокере Курсе
2016
4. Хале-Ингоигем
2018
6. Дварс дор хет Хагеланд

Наводи
------

1. ↑  „Николас Мес". *Омега Парма-Квик Степ*. Decolef. Архивирано од изворникот на 2014-08-01. Посетено на 31 август 2013.
2. ↑  „Nikolas Maes (Lotto-Soudal) stopt: "Ik ben trots op mijn carrière"" [Nikolas Maes (Lotto-Soudal) stops: "I am proud of my career"]. *Sporza* (холандски). Vlaamse Radio- en Televisieomroeporganisatie. 25 October 2020. Посетено на 25 October 2020.
3. ↑  „Lotto Soudal". *UCI.org*. Меѓународен велосипедистички сојуз. Архивирано од изворникот на 1 January 2021. Посетено на 3 January 2021.
4. ↑  "Maes to RadioShack in 2010", Cycling News, 9 септември 2009.
5. ↑  „More names sneak out for Radio Shack Cycling". Архивирано од изворникот на 2010-04-02. Посетено на 2014-01-06.
6. ↑  „Стегманс и Терпстра повторно со Омега Парма-Квик Степ". *Cycling News*. Future Publishing Limited. 22 август 2012. Архивирано од изворникот на 2012-10-25. Посетено на 9 јануари 2013.

Надворешни врски
----------------

|  |  |
| --- | --- |
| Ризница | „Николас Мес" на Ризницата ? |

* Матична страница
* „Достигнувања на Николас Мес". Cycling Archives.
* „Достигнувања на Николас Мес". Cycling Quotient.
* „Достигнувања на Николас Мес". ProCycling.




|  |  |
| --- | --- |
| Stub icon | *Оваа биографска статија поврзана со белгискиот велосипедизам е никулец. Можете да помогнете со тоа што ќе ја проширите.** п
* р
* у
 |
**Музејската збирка Ресен** ― месен археолошко-историски музеј во Ресен, кој е под јурисдикција на Музејот на Македонија. Просториите на музејот се наоѓаат на првиот кат на Ресенскиот сарај на површина од над 250 м2.

Историја и поставки
-------------------

Основач било Собранието на Општина Ресен, а како почетен изложбен материјал послужиле месните наоди од околината на градот. Во натамошното постоење збирката била пополнувана со предмети од систематските археолошки истражувања во Преспа, особено на островот Голем Град, разни новоприсобрани историски и етнолошки предмети, како и нумизматички примероци. Во неговиот состав се наоѓаат Спомен-галеријата на уметнички дела на Кераца Висулчева, Спомен-куќата на народниот херој Мите Богоевски во Болно и Спомен-куќата на револуционерот Наум Веслиевски-Овчарот во Златари. Денес е под стручната надлежност на Музејот на Македонија.

Поврзано
--------

* Ресенски сарај
* Музеј на Македонија
* Дом на култура „Драги Тозија"
* Ресенска керамичка колонија

Наводи
------

1. 1 2  „Археолошко-историска збирка - Ресен". macedonism.org преку web.archive.org. Архивирано од изворникот на 2021-02-25. Посетено на 7 јуни 2021.CS1-одржување: бот: непознат статус на изворната URL (link)

Надворешни врски
----------------

* Главна страница на Музејот на Македонија
**Николас Путвински** е руски моден дизајнер.Тој се натпреварувал во американската реална телевизиска серија „Project Runway" (сезона 6), во која стигнал до 7 место.

Николас е роден во Москва, Русија. Својот прв дизајн Николас го направил на 15-годишна возраст кога направил тесен фустан од пердуви на неговата 12-годишна сестра. Како имигрант од Русија, Николас поголемиот дел од своето детство го поминал во Сан Диего, Калифорнија и имал само три недели да научи англиски јазик пред да започне да учи во Америка. Николас продолжил да студира дизајн на Модниот институт за технологија и добил дополнителна обука во студиото „Изкиердо" во Њујорк.

Николас имал многу нарачки од магазинот W и Vogue,а како едно од неговите најголеми модни достигнувања е тоа што дизајнирал фустан за Марчеса и бил како главен асистент на потрошувачот кој ги правел славните крилја на ангелите за Викторија Сикрет.Тој е првиот дизајнер кој се појавил во шоуто и дизајнирал нешто за водителката. Во февруари 2009 година, Николас исто така направил наметка за Академијата за филмски уметности и науки. Омилен дизајнер на Николас е Оливие Тејсенс.

*Проект писта*
--------------

Николас победил на еден предизвик во Епизода 6 - „Светла, камера, шиј!" Така, тој доби мотивација за следната рунда, во епизода 7. Николас исто така трипати имал падови во текот на сезоната: Епизода 3 - „Рамбур на пистата", Епизода 5 - „Модни наслови" и Епизода 7 - „Небото е граница", каде Хајди Клум изјавила дека имал „многу среќа ',бидејќи имало шанса да излезе од натпреварот. Николас имал една „висока" за сезоната: Епизода 9 - „Светки, пердуви и крзно, о боже!"

Негов елиминациски предизвик била Епизода 10 - „Околу светот за два дена". На дизајнерите им било дозволено да си изберат локација, според нивните резултати во претходниот круг. Николас бил вториот што избрал. Тој рекол (за време на интервјуто) дека не сака да го избере Њујорк, местото во кое живеел во моментот и ја избрал Грција.

Наводи
------

* Архивирано на 2 март 2010 г.
**„Нежна кожа"** (француски: *La peau douce*) — филм на режисерот Франсоа Трифо од 1964 година. Трифо е автор и на сценариото, заедно со Жан-Луј Ришар (Jean-Louis Richard). Главните улоги ги играат: Жан Десаи (Jean Desailly), Франсоаз Дорлеак (Françoise Dorléac) и Нели Бенедети (Nelly Benedetti). На Канскиот филмски фестивал филмот бил номиниран за главната награда, „Златна палма".

Синопсис
--------

Пјер Лашени е познач издавач на книги и предавач. Тој е во брак со Франка со која ја има десетгодишната ќерка Сабин. Меѓутоа, кога ја запознава стјуардесата Никол, тој почнува вонбрачна врска и никако не може да се одвои од неа...

Наводи
------

1. ↑  Nježna koža, francusko-portugalski film (пристапено на 30.4.2022)
**Македонско-грузиските односи** се надворешните односи меѓу Македонија и Грузија.

На 16 февруари 2019, за време на Минхенската безбедносна конференција, министрите за надворешни работи на Македонија и Грузија потпишале Протокол за воспоставување дипломатски односи меѓу двете земји. Во март 2018 година, Претседателите на Собранијата на Македонија и Грузија, Талат Џафери и Иракли Кобахиѕе оствариле средба на Интерпарламентарната унија во Женева. Претседателот на Грузиското Собрание ја истакнал важноста од започнување на поинтензивен политички дијалог меѓу Грузија и Македонија, посочувајќи дека двете земји сè уште немаат воспоставено дипломатски односи, а имаат слични цели и предизвици, како што се интеграцијата во ЕУ и НАТО.

Грчкиот весник Елефтеротипија објавил дека Грузија имала намера да ја признае Македонија под нејзиното уставно име во 2010. Меѓутоа, грчката дипломатија се заканила со блокада на грузиската интеграција во НАТО, како и блокада на пристапот кон економската помош од ЕУ, доколку Грузија се одлучила на таков чекор. Македонското МНР ја демантирало оваа информација.

Наводи
------

1. ↑  „Georgia, North Macedonia establish diplomatic ties". *Agenda.ge* (англиски). Посетено на 2019-06-26.
2. ↑  „Средба на претседателот Џафери со претседателот на Парламентот на Грузија, г. Иракли Кобахиѕе". *www.sobranie.mk*. Посетено на 2019-06-26.
3. ↑  „Грузија се предомислила за уставното име, МНР демантира | Sitel". *web.archive.org*. 2010-04-12. Архивирано од изворникот на 2010-04-12. Посетено на 2019-06-26.CS1-одржување: бот: непознат статус на изворната URL (link)
**Никаре** (исто така **Никаре I**) бил древно египетски фараон од Осмата династија во првиот ран преоден период (2181-2055 п.н.е.), во време кога Египет можеби бил поделен меѓу неколку политички партии. Според египтолозите Ким Рихолт, Јирген фон Бекерат и Дарел Бејкер тој бил деветтиот крал на осмата династија. Градот од кој владеел Никаре би требало да е Мемфис.

Потврда
-------

Никаре е познат само од Краллскиот список од Абидос, кралски список запишан во времето на Сети I, каде што неговото име се појавува на 48 влез. Никаре, исто така, можеби е споменат на Торинскиот канон, но неговото име и времетраење на владеењето се изгубени во голема лакуна што ги погодува кралевите 2 до 11 од осмата династија.

Артефакти
---------

Според египтологот Петар Каплони, еден цилиндричен печат можеби го носи името на Никаре и на тој начин може да биде единствената потврда на овој крал од негово време.

Златната плакета, која сега се чува во Британскиот музеј, го содржи неговото име заедно со името Неферкамин, но сега се верува дека овој предмет е фалсификат од поново време.

Наводи
------

1. 1 2  Kim Ryholt: "The Late Old Kingdom in the Turin King-list and the Identity of Nitocris", Zeitschrift für ägyptische, 127, 2000, p. 99
2. 1 2  Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International,
3. ↑  Jürgen von Beckerath: *Handbuch der ägyptischen Königsnamen*, Münchner ägyptologische Studien, Heft 49, Mainz : P. von Zabern, 1999, ISBN 3-8053-2591-6, available online Архивирано на 22 декември 2015 г. see p. 66-67
4. ↑  Peter Kaplony: *Die Rollsiegel des Alten Reichs*, vol. 2: *Katalog der Rollsiegel*, (= Monumenta Aegyptiaca. Vol. 3), La Fondation Égyptologique Reine Élisabeth, Brüssel 1981, issue 144.
5. ↑  „Gold plaque EA 8444 in the British Museum". Архивирано од изворникот на 2018-03-15. Посетено на 2019-06-18.
**МАСА МАРТАНА**

**Маса Мартана**(во близина на добро потврдената античка локација на *Викус Мартис Тудертиум* на Виа Фламиниа) е антички италијански градот и *комуна* воМонти Мартани планински венец во провинцијата Перуџа(Умбрија). Се наоѓа на 10 km северно од Акваспарта, 18 км северно од Сан Гемини и 32 km северно од Нарни; 14 км јужно од Бастардо и 27 км јужно од Бевања. Според пописот во 2003 година, градот имал 3558 жители.

Тој е еден од класичните градови со ѕидови во централна Италија, а во неговата главна порта може да се видат неколку антички натписи, вклучително и римски од одреден интерес. Модерниот град се шири кон север покрај патот.

**ТЕРИТОРИЈА**

Територијата на комуната вклучува три добро сочувани романескни цркви, секоја изградена во дел од римски камен во опатијата на С. Фиденцио, на Санта Марија во Пантано и на Сан Фаустино. Средновековната опатија црква на Санта Марија во Виепри е подигнат во 12 век. Модерното светилиште во Колваленца (6 километри југозападно) сега привлекува аџии.

Другите цркви ги вклучуваат:

* Санта Марија дела Концезионе
* Сант Иполито
* Сан Џовани Батиста
* Сантуарио дела Мадона ди Кастелвекио
* Сан Пјетро во Монте
* Сант Арналдо
* Сан Себастиано
* Сан Феличе
* Санта Марија дела Пејс
* Сан Валентино
* Сант Иларио
* Chiesa dell'Ascensione
* Сант Антонино де Кастро
* Дедо Илумината
* San Pietro sopra le acque
* Сант Антонио дел Бусето
* Санта Марија дел Грацие
* Сан Џовани
* Санта Дења
* Сан Себастиано
* Сан Бернардино

**ЗЕМЈОТРЕС ОД 1997 ГОДИНА**

Зградите на заградениот град претрпеа големи оштетувања во земјотресот на 12 мај 1997 година, претходник на Земјотрес од 1997 година што оштети голем дел од Умбрија, вклучувајќи ги и Базиликата и градот на Асизи. Комуната го прослави завршувањето на реставраторските работи и повторното отворање на стариот град во август 2006 година, десет години по земјотресот.

**КУЛТУРА**

Градот Маса Мартана има годишен фестивал на сладолед ("sagra del gelato") на почетокот на Август секоја година. Слични фестивали на храна се слават во летните месеци во голем број околни села и села во рамките на комуната, вклучувајќи ги Колпетрацо и Вилата Сан Фаустино. За време на божиќниот период во Маса Мартана се одржува популарна Божиќна изложба, наречена „Presepi d'Italia" со традиционални божиќни креветчиња и уметнички дела: сите посветени на Светото Рождество. Уметничките дела доаѓаат од сите италијански региони и се одликуваат со нивната локална традиција и различна култура.

**РЕФЕРЕНЦИ**

*"Superficie di Comuni Province e Regioni italiane al 9 ottobre 2011"*

2.     *"Popolazione Residente al 1° Gennaio 2018". Превземено на 16ти Март 2019.*

**НАДВОРЕШНИ ВРСКИ**

* Официјален сајт
* Тајеровиот весник на Умбрија

*(Текстот на оваа статија е делумно заснован на написот во весникот на Италија на Бил Тајер, со дозвола.)*
Нишалки во детски парк во Ново Село
 Нишалка на трем
**Нишалка**, **лулашка** или **крлашка** — висечки направа за нишање кој се состои од седиште прикачено на гранка, греда или друга потпора. Најчесто ги има во паркот каде што децата и постарите можат да се лулаат на нив. Седиштето за лулање обично е направено од дрво, но може да биде направено и од други материјали за да се направи поудобно нишањето. Нишалките можат да бидат опасни доколку дојде до паѓање од нив поради премногу наведнување напред или назад или заплеткување на јажето. Затоа, тие може да имаат дополнителна ограда што го спречува паѓањето на лицето што се ниша.

Тие можат да се наоѓаат во внатрешноста на куќата или станот, а нивната намена може да биде иста (нишање) или одлагање на облека, книги, цвеќиња или други работи.

Обичаи
------

За Ѓурѓовден, на плодно дрво се закачувала нишалка и после ручек девојките редум се нишале на неа и пееле ѓурѓовденски песни.

Наводи
------

1. ↑  „нишалка" — Дигитален речник на македонскиот јазик
2. ↑  „нишалка" — Официјален дигитален речник на македонскиот јазик
3. ↑  „лулашка" — Дигитален речник на македонскиот јазик
4. ↑  „лулашка" — Официјален дигитален речник на македонскиот јазик
5. ↑  „крлашка" — Дигитален речник на македонскиот јазик
6. ↑  *Речник српскога језика*. Нови Сад: Матица српска. 2011. стр. 647.
7. ↑  Kuzmanović, Sofija (23. 8. 2019). „Ljuljaška u sobi,zašto da ne?". *Zena.rs* (српски). Проверете ги датумските вредности во: `|date=` (help)
8. ↑  „Адети и песни кои се пееле за празникот Св.Ѓорѓија (Ѓурѓовден) во Мијачијата". Тресонче. Архивирано од изворникот на 2023-03-20. Посетено на 20 март 2023.
9. ↑  „ОБРЕДИ И ПЕСНИ ПОВРЗАНИ СО ПРАЗНУВАЊЕТО НА ЃУРЃОВДЕН ВО ПИЈАНЕЧКО-МАЛЕШЕВСКИОТ КРАЈ И ВО РАДОВИШКО ПОЛЕ" (PDF). УКИМ. Посетено на 20 март 2023.
10. ↑  „Празнувањето на Ѓурѓовден во Козица – многувековна традиција". Нова Македонија. Посетено на 20 март 2023.

Надворешни врски
----------------

* 

* Нишалка на Ризницата ?

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85131263
* GND: 4352380-8

 |

 |